Ciro Alegría
Store norske leksikon,Språk og litteratur,Litteratur i verden,Sør-Amerikas litteratur,Perus litteratur
Ciro Alegría var en peruansk forfatter. Han var i sin ungdom med på å stifte Apra-partiet, og på grunn av sin radikale politiske holdning ble han forfulgt, fengslet og i 1934 landsforvist. Han vendte senere tilbake til Peru.
I 1941 fikk Alegría den latinamerikanske romanprisen for El mundo es ancho y ajeno (dansk oversettelse Verden er de andres, 1943), hvor han skildrer det undertrykte urfolket i Peru. Alegría har også skrevet to andre prisbelønnede romaner, La serpiente de oro (Den gylne slangen) fra 1935 og Los perros hambrientos (De sultne hundene) fra 1939.I 1973 utkom hans uavsluttede roman Lázaro og i 1976 hans memoarer. Les mer i Store norske leksikon Perus litteratur indigenismo